छत्तीसगढ़ के मुख्यमंत्री डॉ रमन सिंह ने राजनांदगांव विधानसभा से भाजपा प्रत्याशी के रूप में नामांकन दाखिल किया है। उनके नामांकन में त्रुटि बताते हुए कांग्रेस ने इसकी शिकायत जिला निर्वाचन अधिकारी से की थी। इस आपत्ति पर सुनवाई करते हुए निर्वाचन अधिकारी ने डॉ रमन के नामंकन फार्म को सही पाया और इसे स्वीकार कर लिया है। इसी के साथ कांग्रेस की आपत्ति खारिज कर दी गई। अब कांग्रेस प्रवक्ता इस मामले को अदालत ले जाने की बात कह रहे हैं।